section_heading: 1987.–1992.: Prve godine u pjevačkoj karijeri
paragraph_text: Na dobrotvornom koncertu Fitzroy Football Club, Minogue je izvela "I Got You Babe" sa svojom kolegicom iz Neighbours i "The Loco-Motion" kao bis.<ref>Smith 2014, p. 49. Nakon toga je 1987. potpisala ugovor sa diskografskom kućom Mushroom Records. Prvi singl "Locomotion" proveo je sedam tjedana na prvom mjestu australske ljestvice singlova, a ujedno je postao i najprodavaniji singl cijelog desetljeća. Zahvaljujući ovom uspjehu, Minogue je dobila priliku otputovati u Englesku s Garyjem Ashleyjem, kako bi nastavila suradnju s producentima Stockom, Aitkenom i Watermanom. Budući da im Minogue nije bila nimalo poznata, potpuno su je zaboravili. Tako je sasvim slučajno dok je čekala sastanak ispred studija nastala pjesma "I Should Be So Lucky". Pjesma je bila broj jedan u Velikoj Britaniji, Australiji, Njemačkoj, Finskoj, Švicarskoj, Izraelu i Hong Kongu. Minogue je tako osvojila drugu nagradu ARIA za redom, za najprodavaniji singl godine, dobivši posebno priznanje za uspjeh. Njezin prvi album Kylie objavljen je u srpnju 1988. Album godinu dana nije silazio s liste najslušanijih albuma u Velikoj Britaniji, da bi nekoliko tjedana bio na prvom mjestu, a najprodavaniji album jedne umjetnice 1980-ih. Krajem iste godine Minogue je napustila sapunicu Neighbours kako bi nastavila glazbenu karijeru.